[{"text_idx": "#000003", "text": "Enillodd Karl gystadleuaeth entrepreneuriaeth myfyrwyr Gwobr CaisDyfeisio 2021 y Brifysgol gyda\u2019i ddyfais Revolancer, marchnad lawrydd sy\u2019n cysylltu gweithwyr llawrydd medrus a\u0302 busnesau uchelgeisiol sy\u2019n ceisio tyfu."}, {"text_idx": "#000005", "text": "Yn y digwyddiad, bydd Karl yn cyflwyno ei ddatblygiad newydd yn erbyn naw ti\u0302m arall o fyfyrwyr a graddedigion sy\u2019n arloesi, mewn cystadleuaeth ar-lein ar ffurf \u2018Dragon\u2019s Den\u2019. Bydd gan Karl chwe munud i argyhoeddi\u2019r beirniaid, trwy ei gyflwyniad a sesiwn Cwestiwn ac Ateb, y dylid ei goroni\u2019n Bencampwr y Pencampwyr."}, {"text_idx": "#000006", "text": "Mae swm o \u00a315,000 ar gael, sy\u2019n darparu arian cychwynnol hanfodol i helpu\u2019r enillwyr i ddatblygu eu datblygiad newydd. Bydd yr enillwyr hefyd yn derbyn mentora gan arweinwyr busnes sy\u2019n aelodau o Rwydwaith Cymrodyr Rheoli Sainsbury, ynghyd a\u0302 phecynnau CV gan Purple CV a llyfrau entrepreneuraidd gan Wasg Prifysgol Caergrawnt."}, {"text_idx": "#000008", "text": "Mae syniad busnes Karl, Revolancer, yn farchnad lawrydd sy\u2019n defnyddio rheolaeth ansawdd wedi\u2019i bweru gan Ddeallusrwydd Artiffisial fel safon, gan gadw gorbenion yn isel. O ganlyniad, mae prynwyr sy\u2019n llogi gweithwyr llawrydd yn cael gwerth ac ansawdd heb gyfaddawdu. Lansiodd Karl Revolancer Beta yn ddiweddar, ac mae ganddo dros 150 o ddefnyddwyr eisoes yn mwynhau\u2019r platfform. Mae bwrdd cynghori Revolancer yn cynnwys Prif Weithredwr sefydlol Just Eat."}, {"text_idx": "#000009", "text": "Daeth y syniad am Revolancer i Karl yn ystod ei arddegau ac ar o\u0302l meithrin sgiliau arloesi busnes mae wedi cychwyn ar redeg ers graddio eleni fel y mae\u2019n egluro: \u201cFe wnes i weithio ar fy liwt fy hun yn fy arddegau i wneud rhywfaint o arian ar-lein. Sylweddolais yn gyflym nad yw llwyfannau presennol yn trin gweithwyr llawrydd yn deg, a bod ffordd well o wneud pethau. Dwi wastad wedi bod eisiau cychwyn busnes, ac mae hon yn broblem roeddwn i\u2019n teimlo\u2019n angerddol am ei datrys.\u201d"}, {"text_idx": "#000010", "text": "Dyluniwyd y gystadleuaeth Peirianwyr mewn Busnes i ysbrydoli peirianwyr i astudio busnes ac arloesedd. Dywedodd Karl: \u201cMae gan beirianneg ac entrepreneuriaeth lawer yn gyffredin. Gyda\u2019r ddau, rydych chi\u2019n ymdrechu i ddod o hyd i atebion creadigol i broblemau cymhleth, ac yn darparu gwerth trwy wneud rhywbeth yn fwy effeithlon. Dylid dysgu sgiliau busnes i fyfyrwyr peirianneg ochr yn ochr a\u0302 mentoriaeth. Ni allwn fod wedi cyflawni\u2019r hyn sydd gennym heb fentoriaeth nifer o unigolion profiadol, a roddodd eu hamser yn garedig i\u2019n helpu i ddatblygu cynnig a model busnes cryfach.\u201d"}, {"text_idx": "#000011", "text": "Wrth so\u0302n am gyrraedd Rownd Derfynol Engineers in Business Champion of Champions dywedodd Karl, \u201cMae cymryd rhan yn y rownd derfynol yn gyfle anhygoel, ac rwy\u2019n ddiolchgar iawn fy mod wedi cyrraedd y cam hwn. Roedd hi\u2019n wych cwrdd a\u0302\u2019r cystadleuwyr eraill a dysgu am eu syniadau hefyd, ac rwy\u2019n edrych ymlaen yn fawr at gyflwyno i\u2019r beirniaid a gobeithio ennill eu cefnogaeth. \u201d"}]